Ο **Βιντσέντζο Γκρίφο** (γεννημένος στις 7 Απριλίου 1993) είναι Ιταλός ποδοσφαιριστής, γεννημένος στη Γερμανία, ο οποίος αγωνίζεται ως μέσος για λογαριασμό της Μπορούσια Μενχενγκλάντμπαχ.

Πρώτα χρόνια
------------

Ο Γκρίφο γεννήθηκε στο Πφόρτζχαϊμ της Γερμανίας, από γονείς Ιταλούς μετανάστες. Η καταγωγή της μητέρας του είναι από την Απουλία, ενώ του πατέρα του από το Νάρο, στην Επαρχία Αγκριτζέντο της Σικελίας.

Συλλογική Καριέρα
-----------------

Ο Γκρίφο ξεκίνησε την ποδοσφαιρική του καριέρα από τις τοπικές ομάδες νέων των 1. ΚφΡ Πφόρτσχαϊμ και Γκερμάνια Μπρέτζινγκεν, προτού μετακομίσει στην ομάδα της 2. Μπούντεσλιγκα, Καρλσρούη ΣΚ, το 2011.

Τον Ιούλιο του 2012 εντάχθηκε στην Χόφενχαϊμ ως ελεύθερος, βάζοντας την υπογραφή του σε συμβόλαιο διετούς διάρκειας με τον σύλλογο. Αρχικώς αγωνιζόμενος με την δεύτερη ομάδα του συλλόγου στην Ρεγκιονάλλιγκα Συντβέστ, σύντομα προβιβάστηκε στη πρώτη ομάδα της Χόφενχαϊμ, με την οποία και πραγματοποίησε το ντεμπούτο του στη Μπούντεσλιγκα στις 19 Οκτωβρίου 2012, σε μια εντός έδρας νίκη με σκορ 3-2 επί της Γκρόιτερ Φυρτ, εισερχόμενος στον αγωνιστικό χώρο ως αλλαγή στην θέση του Τακάσι Ουσάμι. Οι εμφανίσεις του του απέφεραν την ανανέωση του συμβολαίου του για ακόμη δύο χρόνια, ενώ σημείωσε συνολικά 12 συμμετοχές ως αλλαγή στην διάρκεια της σεζόν 2012-13, καθώς και 13 συμμετοχές και 5 τέρματα στη Ρεγκιοναλίγκα. Στην διάρκεια του καλοκαιριού του 2013, προβιβάστηκε επισήμως στην πρώτη ομάδα του συλλόγου, ενώ του δόθηκε η φανέλα με τον αριθμό 32. Πέρασε τις αμέσως επόμενες σεζόν αγωνιζόμενος ως δανεικός με τα χρώματα των Ντιναμό Δρέσδης και ΦΣΦ Φρανκφούρτης, όπου, με την Φρανκφούρτη, σημείωσε 7 τέρματα και 10 ασίστ σε σύνολο 35 συμμετοχών στην διάρκεια της σεζόν 2014-15.

Οι εμφανίσεις του οδήγησαν την ΣΚ Φράιμπουργκ να προχωρήσεις στην απόκτησή του έναντι ποσού ύψους €1,5 εκατομμυρίων τον Ιούλιο του 2015. Ο Γκρίφο διετέλεσε καθοριστικό ρόλο βοηθώντας την ομάδα στην κατάκτηση του πρωταθλήματος της 2. Μπουντεσλίγκα και την άνοδο στη Μπουντεσλίγκα, σημειώνοντας 14 τέρματα και 15 ασίστ σε συνολικά 31 συμμετοχές πρωταθλήματος κατά την διάρκεια της σεζόν 2015-16.

Στις πρώτες έξι αναμετρήσεις της σεζόν 2016-17, ο Γκρίφο σημείωσε ένα τέρμα και τέσσερις ασίστ στη Μπουντεσλίγκα, καθώς και τρία τέρματα σε δύο συμμετοχές για το Κύπελλο Γερμανίας.

Στις 28 Μαΐου 2017 η Μπορούσια Μενχενγκλάντμπαχ ανακοίνωσε την απόκτηση του Γκρίφο με συμβόλαιο τεσσάρων ετών, έναντι αγνώστου ποσού, το οποίο εκτιμάται περίπου στα €5,9 εκατομμύρια.

Διεθνής Καριέρα
---------------

Στις 6 Σεπτεμβρίου 2013 ο Γκρίφο έλαβε την πρώτη του κλήση στην Εθνική Ιταλίας U20 υπό τις οδηγίες του ομοσπονδιακού τεχνικού Αλμπέριγκο Εβάνι, πετυχαίνοντας ένα τέρμα στην διάρκεια ισοπαλίας με σκορ 3–3 απέναντι στην Ελβετία στο Λουγκάνο. Στις 14 Οκτωβρίου 2013, ο Γκρίφο έλαβε την πρώτη του κλήση στην Εθνική Ιταλίας U21 από τον ομοσπονδιακό τεχνικό Λουίτζι ντι Μπιάτζιο ενόψει προκριματικής αναμέτρησης του Ευρωπαϊκού Πρωταθλήματος 2015 για την Ιταλία απέναντι στο Βέλγιο.

Τρόπος παιχνιδιού
-----------------

Σύγχρονος, έξυπνος και δημιουργικός μέσος, με ευκολία στην επίτευξη τερμάτων, ο Γκρίφο συνήθως αγωνίζεται ως χαφ στο αριστερό πλευρό, παρά το γεγονός πως είναι δεξιοπόδαρος, θέση η οποία του επιτρέπει να συγκλίνει προς το κέντρο και να σουτάρει προς την αντίπαλη εστία, λόγω της ικανότητάς του στο τελείωμα των φάσεων, καθώς και την εκτελεστική του δεινότητα από μακρινή απόσταση. Ευέλικτος πλέιμεϊκερ, είναι επίσης ικανός να αγωνιστεί ως επιθετικός μέσος, καθώς και αρκετές άλλες θέσεις στην επίθεση, ενώ έχει αρκετές φορές χρησιμοποιηθεί ως πλάγιος επιθετικός. Θεωρούμενος ως ταλαντούχος και υποσχόμενος νεαρός παίκτης, είναι κυρίως γνωστός για την τεχνική, το ένστικτο, την ευελιξία, καθώς και τις ικανότητές του στην ντρίμπλα, ενώ η διορατικότητά του, η απόσταση της πάσας του, η ικανότητά του στην εκτέλεση των στημένων φάσεων, καθώς και η ευστοχία του στις σέντρες τον καθιστούν ως έναν εξαιρετικό πάροχο για ασίστ. Ειδικός επί των στημένων φάσεων, είναι επίσης εύστοχος εκτελεστής στα φάουλ και τα πέναλτι.

Στατιστικά καριέρας
-------------------

### Σύλλογος

*Τελευταία ενημέρωση: 2 Απριλίου 2017*

| Σύλλογος | Σεζόν | Πρωτάθλημα | Κύπελλο | Ευρώπη | Άλλα | Σύνολο |
| --- | --- | --- | --- | --- | --- | --- |
| Συμμ | Γκολ | Συμμ | Γκολ | Συμμ | Γκολ | Συμμ | Γκολ | Συμμ | Γκολ |
| Χόφενχαϊμ 1899 | 2012–13 | 12 | 0 | 0 | 0 | — | — | 12 | 0 |
| Ντιναμό Δρέσδης (δανεικός) | 2013–14 | 13 | 1 | 0 | 0 | — | — | 14 | 1 |
| ΦΣΦ Φρανκφούρτης (δανεικός) | 2014-15 | 33 | 7 | 2 | 0 | — | — | 35 | 7 |
| ΣΚ Φράιμπουργκ | 2015-16 | 31 | 14 | 1 | 0 | — | — | 32 | 14 |
| 2016-17 | 24 | 6 | 2 | 3 | — | — | 26 | 9 |
| Σύνολο | 55 | 20 | 3 | 3 | — | — | 58 | 23 |
| Σύνολο Καριέρας | 113 | 28 | 5 | 3 | — | — | 118 | 31 |

Διακρίσεις
----------

### Συλλογικές

ΣΚ Φράιμπουργκ
* 2. Μπούντεσλιγκα: 2015-16

### Ατομικές

* Πρώτος σε ασίστ για την 2. Μπούντεσλιγκα: 2015–16 (11 ασίστ)

Παραπομπές
----------

1. 1 2 3  «Vincenzo Grifo». soccerway.com. Ανακτήθηκε στις 21 Δεκεμβρίου 2012.
2. 1 2 3 4 5 6 7 8 9 10 11 12 13  Marina Belotti (23 Νοεμβρίου 2016). «Ventura, guarda quanto è forte Grifo: fa volare il Grifone e sogna l'Azzurro» (στα Ιταλικά). Calciomercato.com. Ανακτήθηκε στις 30 Μαρτίου 2017.
3. 1 2 3 4 5 6 7  «Freiburg's Vincenzo Grifo: 'Happy with how things are going'». Bundesliga.com. 14 Οκτωβρίου 2016. Ανακτήθηκε στις 30 Μαρτίου 2017.
4. 1 2 3 4 5 6 7  Elmar Bergonzini (29 Μαρτίου 2017). «Friburgo, Grifo il trascinatore. Grazie al maglione di Baggio» (στα Ιταλικά). La Gazzetta dello Sport. Ανακτήθηκε στις 30 Μαρτίου 2017.
5. ↑  Giuseppe Granieri (4 Μαρτίου 2013). «ESCLUSIVA TMW - Hoffenheim, ag. Grifo: "Convocazione in Under 20 è un sogno"» (στα Ιταλικά). TuttoMercatoWeb.com. Ανακτήθηκε στις 30 Μαρτίου 2017.
6. ↑  Stefano Sica (29 Οκτωβρίου 2012). «UFFICIALE: Hoffenheim, Grifo rinnova» (στα Ιταλικά). TuttoMercatoWeb.com. Ανακτήθηκε στις 30 Μαρτίου 2017.
7. ↑  «FREIBURG SCHNAPPT SICH GRIFO» (στα Γερμανικά). Bundesliga.de. 3 Ιουνίου 2015. Αρχειοθετήθηκε από το πρωτότυπο στις 22 Οκτωβρίου 2016. Ανακτήθηκε στις 30 Μαρτίου 2017.
8. ↑  Giuseppe Granieri (6 Σεπτεμβρίου 2013). «ESCLUSIVA TMW - L'ag. di Grifo: "Esordio con gol in Under 20: fantastico!"» (στα Ιταλικά). TuttoMercatoWeb.com. Ανακτήθηκε στις 30 Μαρτίου 2017.
9. ↑  «SEI VOLTI NUOVI TRA I CONVOCATI DI DI BIAGIO PER IL MATCH CON IL BELGIO» (στα Ιταλικά). FIGC.it. 3 Οκτωβρίου 2013. Αρχειοθετήθηκε από το πρωτότυπο στις 5 Οκτωβρίου 2013. Ανακτήθηκε στις 30 Μαρτίου 2017.
10. ↑  «ITALIANS - Grifo 'chiama' la Serie A. Vieira-Pirlo: è scontro» (στα Ιταλικά). Calciomercato.it. 26 Απριλίου 2016. Αρχειοθετήθηκε από το πρωτότυπο στις 31 Μαρτίου 2017. Ανακτήθηκε στις 30 Μαρτίου 2017.
11. ↑  Andrea Martino (6 Μαρτίου 2017). «Bundesliga: Vincenzo Grifo – "La meglio gioventù!" – Vol. 24» (στα Ιταλικά). zonacalcio.net. Αρχειοθετήθηκε από το πρωτότυπο στις 31 Μαρτίου 2017. Ανακτήθηκε στις 30 Μαρτίου 2017.
12. ↑  Nick Bidwell (3 Μαΐου 2016). «Nick Bidwell's Notes from Germany: Dortmund defend Hummels as fans turn against him». World Soccer. Ανακτήθηκε στις 30 Μαρτίου 2017.
13. ↑  Ross Dunbar (23 Δεκεμβρίου 2016). «9 Bundesliga stars who'd make fine Premier League buys in January». FourFourTwo. Ανακτήθηκε στις 30 Μαρτίου 2017.
14. ↑  Sam McGuire (23 Φεβρουαρίου 2017). «European Paper Talk: Julian Brandt tops Liverpool's summer wishlist». Sky Sports. Ανακτήθηκε στις 30 Μαρτίου 2017.
15. ↑  «Scorer» (στα Γερμανικά). bundesliga.de. Αρχειοθετήθηκε από το πρωτότυπο στις 12 Αυγούστου 2013. Ανακτήθηκε στις 30 Νοεμβρίου 2015.

Εξωτερικοί sύνδεσμοι
--------------------

* Προφίλ στο Fussballdaten.de